**AJÁNLÁSOK AZ ÓRA ELEMZÉSÉHEZ, HOSPITÁLÁSÁHOZ**

*/Dr. Benczenleitner Ottó – Dr. Révész László – Dr. Varga Attila/*

*MEGFIGYELÉSI SZEMPONTOK „A”*

**Az óra célja és tartalma:**

1. Mi volt az óra célja?

* Elérte-e az óra a célját?

1. Mi volt az óra fő feladata, fejlesztési területe?

* Megvalósult az órán?

1. Mi volt az óra oktatási – nevelési - képzési célja?

* Megfelelt –e a kitűzött oktatási – nevelési – képzési cél a tanulók   
  tudásszintjének?

1. Mi volt a tanítási tanagyag?

* Hogyan illeszkedett a tanítási tananyag a tematikus egységbe?

1. Milyen oktatási – képzési – nevelési lehetőségek adódtak az órán? Hogyan élt velük a pedagógus?
2. Miként sikerült megvalósítani az óratervben szereplő feladatokat?
3. Kellett –e módosítani az előzetes terveken?
4. Sikerült a tanárnak építeni a tanulók előképzettségére, mozgásműveltségére, előzetes tudásszintjére?
5. Mennyire sikerült kihasználni a tananyag kínálta kapcsolódási lehetőségeket más tantárgyakkal, valamint a tantárgyak közötti integrációt?
6. Miként sikerült megvalósítani a komplex személyiségfejlesztést?
7. Megfelelt –e a feladattípusok kiválasztása az óra fő céljának?
8. Mennyire szolgálták a gyakorlatok az együttműködés fejlesztését?
9. Milyen képességek, készségek fejlesztését tűzte ki célul a tanár?   
   Sikerült – e ezt megvalósítani?
10. Megfelelően szolgálták –e a felhasznált eszközök, a kiválasztott módszerek, a munkaformák a tanulók képességeinek, készségeinek differenciált fejlesztését?
11. Sikerült – e az örömszerzés, illetve a játékigény kielégítése az adott játékkal?

*MEGFIGYELÉSI SZEMPONTOK „B”*

**Az óra felépítése:**

1. Megvalósult –e a testnevelés óra hármas felépítése?
2. Megfelelt-e az egyes órarészletek időaránya a kitűzött célnak és a tanítási egységnek?
3. Logikusan építette fel az órát a tanár, érvényesült –e a fokozatosság elve?
4. Mennyire jellemezte az óra felépítését a tudatosság és a változatosság?

* Miből vonta le a következtetést?

**Az óra szervezése:**

1. Megfelelő volt-e az óra előkészítése, tervezése?
2. Érthetőek, követhetőek voltak-e a tanulók számára a feladatok, instrukciók?
3. Milyen foglalkoztatási formákat alkalmazott a tanár?

* Ezek mennyire feleltek meg:
* az óra céljának,
* a tanulók tudás-, illetve készségszintjének?

1. Mennyire volt érthető a tanár kommunikációja (szóban közlés, utasítás, stb.) ?

**A tanári-tanulói, tanulói-tanulói együttműködés:**

1. Milyen volt az óra légköre, hangulata, a tanulók érdeklődése?
2. Miként aktivizálta a tanár a tanulókat?
3. Sikerült-e megteremteni és fenntartani a munkavégzéshez szükséges fegyelmet?
4. Hogyan értékelték egymást a tanulók? Segítették-e egymást a feladatok végrehajtása közben?
5. Hogyan ellenőrizte a megértést és milyen módon adott visszajelzést a pedagógus az órán?
6. Sor került-e személyre szabott értékelésre, önértékelésre, társértékelésre a tanórán (hallgatók)?
7. Milyen volt a tanulók hangneme, beszédkultúrája, és az egymáshoz való viszonyuk?